Наставни предмет: Математика

Наставна јединица: Испред, иза, између

Тип часа: обрада

Циљ: Развијање способности запажања и схватања релација:испред-иза, између и, у осмишљеним ситуацијама, стимулисање посматрања и размишљања ради стицања потребних искустава.

Кључне речи: испред, иза, између, оријентација

Наставне методе: демонстративна, метода практичних радова,илустративна, вербална, метода писаних радова.

Наставни облици: фронтални рад, индивидуални рад, групни и тимски рад.

Наставна средства и помагала: медаљони, костими, маске.

Корелација: Ликовна култура, Физичко и здравствено васпитање, Српски језик.

Исходи: Ученик зна да употребљава термине: испред, иза, између; да приказује графичку задату релацију; да изводи практичне кретне задатке по команди.

Слушање приче Деда и репа.

Разговор о причи. Ученици су имали за домаћи задатак да науче причу напамет по улогама.

Следи представа. Затим описују положај ликова из приче Деда и репа.

Цртање у свесци. Представљање себе у причи. Набрајање ко је све испред а ко је иза.

Затим извођење практичних задатака: Стави руке иза леђа; Стани испред свог пара из клупе; Стани иза свог пара из клупе.

Следи цртање у свесци. Два предмета која се налазе испред тебе, два предмета која се налазе иза тебе.

Следи дидактичка игра Медаљони у три боје.

Ток игре: Деца се распореде у тројке. Свако дете у тројци добија медаљоне различитих боја. Од ученика затражим да се из тројке издвоје жути и плави, а између њих стану црвени(контролишем да ли су сва деца у групи извршила задатак). Затим кажем да испред сваке тројке деце стане оно дете са црвеним медаљоном, а иза њега редом стане жути, односно плави(ако не знају деца шта значи иза, објашњавам им да жути гледа у леђа црвеном а плави у леђа жутом. Затим постављам питање ко је испред плавог, ко је испред жутог, а ко између плавог и црвеног.

Пустим музику и променим распоред боје у групи. Искључујем музику и на мој знак деца се поново групишу у тројке и образују онај просторни распоред који одредим.

Медаљоне смо правили у школи на часовима ликовне културе.

Рад се одвијао у групе. Свака група је имала по три посуде. У свакој посуди сипају се по две 5 кашика брашна, 3 соли ,3 уља,3 кашике алкохолно сирће уз додатак мало воде. Све се то умеси. Собзиром да су нам потребни црвени, жути и плави медаљони, додавали смо прехрамбене боје у сваку чинију по једну боју. Правили смо облике и оставили једну седмицу на собној температури да се осуши.

Самоевалуација: Подигни руке горе ако ти се овај дан допао, спусти их доле ако ти се није допао, стави их уз тело ако ти се осредње допао.

Поступци проверавања и вредновања: слушање приче, глума, цртеж и усмено излагање, усмени одговори, именовање релација, графичко приказивање релације, вајање, игра, оријентација у простору према критеријуму испред, иза, између, самоевалуација.